નવી દિલ્હીઃ સુપ્રીમ કોર્ટે ગઈ કાલે કહ્યું કે બીસીસીઆઇના વહીવટદારોના નામની જાહેરાત ૨૪ જાન્યુઆરીએ કરાશે. આ ઉપરાંત સુપ્રીમે પોતાના અગાઉના એક આદેશમાં સુધારો પણ કર્યો, જે અંતર્ગત કોઈપણ રાજ્ય સંગઠન અને બીસીસીઆઇમાં નવ વર્ષનાે કુલ કાર્યકાળ પૂરો કરનાર વ્યક્તિ ક્રિકેટની આ ટોચની સંસ્થામાં કોઈ પણ પદ સ્વીકારવા માટે અયોગ્ય હશે. સુપ્રીમે હવે આ સમયગાળો નવના બદલે ૧૮ વર્ષનો કરી આપ્યો છે. સુપ્રીમ કોર્ટે પોતાના આદેશમાં સુધારો કરતાં કહ્યું કે, અધિકારી બીસીસીઆઇ અને રાજ્ય સંઘ બંને સંસ્થાઓમાં નવ નવ વર્ષ એટલે કે ૧૮ વર્ષ સુધી પદ સંભાળી શકે છે.